b"\n_START_ARTICLE_\nSupercopa d'Europa de futbol 2016\n_START_SECTION_\nSeu\n_START_PARAGRAPH_\nEl Lerkendal Stadion va ser anunciat com a seu del partit al Comit\xc3\xa8 Executiu de la UEFA de Nyon, Su\xc3\xafssa, el 18 de setembre de 2014. It was the first UEFA final hosted in Norway._NEWLINE_El Lerkendal Stadion va obrir, com a estadi multifunci\xc3\xb3, el 10 d'agost de 1947, i \xc3\xa9s el principal estadi de futbol i atletisme a Trondheim. \xc3\x89s l'estadi on juga de local el Rosenborg BK. T\xc3\xa9 capacitat per 21,166 espectadors, i \xc3\xa9s el segon estadi m\xc3\xa9s gran de Noruega.\n_START_SECTION_\nResum\n_START_PARAGRAPH_\nAl minut 21 Marco Asensio va inaugurar el marcador pel Real Madrid amb un xut des de 25 metres que va entrar per l'escaire. Franco V\xc3\xa1zquez va empatar al minut 41 en xutar ras des de dins l'\xc3\xa0rea._NEWLINE_El Sevilla va veure com li xiulaven un penal a favor al minut 72 quan Sergio Ramos va fer falta sobre Vitolo en tocar-li la cama dins l'\xc3\xa0rea. Yevhen Konoplyanka va marcar-lo enganyant el porter. Al minut 93 Sergio Ramos va marcar en rematar de cap a l'\xc3\xa0rea petita una centrada des del lateral dret de Lucas V\xc3\xa1zquez._NEWLINE_Quatre minuts abans de comen\xc3\xa7ar la pr\xc3\xb3rroga Timoth\xc3\xa9e Kolodziejczak fou expulsat en veure la segona targeta groga per una falta sobre Lucas V\xc3\xa1zquez. Sergio Ramos va marcar llavors el seu segon gol, tot i que fou anul\xc2\xb7lat a causa d'una falta comesa sobre el defensa del Sevilla Adil Rami._NEWLINE_Al minut 119 Dani Carvajal va arribar a l'\xc3\xa0rea despr\xc3\xa9s d'una llarga carrera per la dreta, i va marcar xutant amb l'exterior per damunt del porter."